**SAOPŠTENJE ZA JAVNOST**

12. februar 2025.g

**25. april 2025. – Novi rok za podnošenje koncept nota u okviru drugog poziva Programa Interreg IPA Rumunija-Srbija**

Danas je Odbor za praćenje Programa Interreg IPA Rumunija-Srbija odobrio produženje roka za podnošenje koncept nota u okviru drugog poziva za predloge projekata. Drugi poziv ima ukupni budžet od 10,3 miliona evra, od čega 8,8 miliona evra dolazi iz IPA fondova. Projekti odabrani u okviru ovog poziva usmereni su na ulaganja u promociju obnovljivih izvora energije i energetsku efikasnost u rumunsko-srpskom prekograničnom području.

Tako se, zajedno sa budućim korisnicima Programa, pridružujemo strateškim smernicama Evropske unije, sa ciljem stvaranja “zelenije Evrope” sa smanjenim emisijama ugljen-dioksida, kroz promociju prelaska na čistu i sigurnu energiju, zelene investicije, prilagođavanje klimatskim promenama, kao i prevenciju i upravljanje rizicima.

Potencijalni korisnici mogu dostaviti svoje koncept note do **25. aprila 2025.** **godine** na sledeće e-mail adrese: romania-serbia@mdlpa.gov.ro i ipacbc@brct-timisoara.ro

Kako bi pružili podršku potencijalnim korisnicima, Ministarstvo razvoja, javnih radova i administracije Rumunije (kao Upravljačko telo), Ministarstvo za evropske integracije Srbije (kao Nacionalno telo), uz podršku Zajedničkog sekretarijata u okviru Regionalne kancelarije za prekograničnu saradnju Temišvar, organizovali su u januaru promotivne događaje u Rumuniji (Temišvar, Rešica i Drobeta-Turnu Severin) i u Srbiji (Bor, Vršac i Požarevac).

\*\*\*

**Ministarstvo razvoja, javnih radova i administracije Rumunije** je Upravljačko telo Programa Interreg IPA Rumunija-Srbija 2021-2027, koji ima ukupni budžet od 87.725.681 evra i finansira projekte u oblastima zaštite životne sredine i prilagođavanja klimatskim promenama, zdravstva i obrazovanja, turizma i kulture, kao i upravljanja granicama.

***Dodatne informacije o Programu Interreg IPA Rumunija-Srbija****, uključujući drugi poziv za predloge projekata, dostupne su na:* [*www.romania-serbia.net*](http://www.romania-serbia.net)*.*